open-index/open-wikipedia-markdown huggingface dataset:
Cremona

**Cremona** (*Cremùna* no dialecto cremonés) é unha cidade lombarda de 72.415 habitantes (2009), capital da provincia homónima.

Ten lindes cos concellos de Bonemerse, Castelverde, Castelvetro Piacentino (PC), Gadesco-Pieve Delmona, Gerre de' Caprioli, Malagnino, Monticelli d'Ongina (PC), Persico Dosimo, Sesto ed Uniti, Spinadesco, Stagno Lombardo.
## Notas
## Véxase tamén
Requeixo

O **requeixo** é un produto alimentario obtido por escoado do soro do leite callado.

## Proceso de obtención 
miniatura|Requeixo escoado.
Hai dous xeitos de obter o leite callado —o natural por efecto dos microorganismos propios do leite a temperatura morna, e o forzado polo uso dun callo animal ou vexetal— e xa que logo, hai dous tipos de requeixo. O primeiro é máis ácido e cun grosor da callada máis fino có segundo.

O escoado conséguese metendo o leite callado nunha bolsa de tea que se pendura, de xeito que o soro atravesa a tea e pinga fóra. Segundo o tempo de escoado pódese obter desde unha crema coa textura do iogur (a ser comido con culler) até unha masa case tan consistente coma o queixo fresco (a usar garfo). O primeiro xeito de rematalo é o máis habitual nos usos tradicionais dos gandeiros do norte de Galicia, e o segundo nas terras do sur galego.

Unha diferenza importante entre o requeixo e o queixo fresco é que o requeixo non é salgado senón insípido, xa que se consome con azucre ou mel como sobremesa.

## O requeixo galego e o *requesón* do código alimentario español 
miniatura|Requeixo de callada grosa.
Malia parecer un termo a tradución literal do outro, o código alimentario español usa a palabra castelá *requesón* para denominar un subproduto obtido por reciclado do soro sobrante da elaboración do queixo.

O requeixo galego é un produto primario de fermentación do leite. Non se corresponde coa definición de *requesón* dada para o mercado español, senón que ten máis parecido con aqueles produtos que neste mercado se definen como *cottage cheese* ou *queso blanco*.

## Véxase tamén 
### Outros artigos 
* Festa do requeixo de Corredoira

### Ligazóns externas 
* Requeixo tradicional galego
* Requeixo da Cooperativa da Capela
* Requeixo da Cooperativa Condado da Paradanta
* Festa do requeixo da Capela
* Festa do Requeixo das Neves
Monza

**Monza** (*Mùnscia* no lombardo occidental) é unha cidade situada no norte de Italia, na rexión da Lombardía, capital da provincia de Monza e Brianza, creada o 12 de maio de 2004 e efectiva desde 2009.

É a terceira cidade máis grande da Lombardía (121.545 habitantes, 2009)  e o centro económico, industrial e administrativo máis importante da área de Brianza. Destacable a súa industria téxtil e editorial, aínda que a súa fama internacional débese especialmente ao Autodromo Nazionale Monza, lar do Gran Premio de Italia, e da escudería italiana Ferrari, e anteriormente de Alfa Romeo.

O río Lambro, afluente do Po, cruza a cidade.

## Véxase tamén 
### Ligazóns externas 
* Páxina oficial
Praia de Llas

A **praia de Llas** é un areal do concello de Foz, en augas do mar Cantábrico. No ano 2009 e no 2010 recibiu a Bandeira Azul.

## Características
Ten 760 metros de lonxitude, cunha anchura media de 30 metros. Está situada ao noroeste do núcleo urbano de Foz, sendo un areal semiurbano pouco urbanizado. Conta cunha zona dunar sobre a que discorre a estrada que a bordea.

Recibe ventos do Cantábrico que provocan ondas moderadas, polo que é apta para a práctica de deportes náuticos. En verán conta con servizo de socorrismo e posto da Cruz Vermella.

## Historia
Antes do auxe do turismo na zona da Mariña luguesa, a comezos da década de 1970, as dunas da praia, coñecidas como Os Ceás, eran usadas como cemiterio para os animais de granxa (porcos, cabalos, vacas...) mortos por enfermidade. A falta de control veterinario provocaba que os restos fosen enterrados lonxe das casas para evitar contaxios, e escollíase lugares areosos pola facilidade para cavar. Era tal o seu aproveitamento que as dunas estaban divididas para o seu uso por distintas parroquias.

Co aumento do turismo, o camposanto animal foi trasladado ao vertedoiro dunha antiga fábrica de cerámica, xa desaparecida. Porén, aínda hoxe é relativamente frecuente que aparezan restos de osamenta animal.
Unión Demócrata Cristiá

**Unión Demócrata Cristiá** (**UDC**) é o nome dos seguientes partidos políticos
*Unión Demócrata Cristiá de Alemaña (Christlich Demokratische Union Deutschlands, en alemán. Aínda que usualmente abreviase **CDU**).
*Unión Demócrata Cristiá en Ecuador.
*Unión Demócrata Cristiá de Nicaragua.
*Unión Democrática Cristiá da República Dominicana.
Ortosia (lúa)

**Ortosia** (en grego *Ορθωσία*), tamén coñecido como '***, é un satélite irregular retrógrado de Xúpiter. Foi descuberto por un equipo de astrónomos da Universidade de Hawai dirixidos por Scott S. Sheppard no 2001, e déuselle a designación provisional ***'.

Ortosia ten uns 2 quilómetros de diámetro, e orbita Xúpiter a unha distancia media de 20,568 millóns de km, tarda 602,619 días en completar unha órbita, ten unha inclinación de 142° con respecto á eclíptica (143° respecto do ecuador de Xúpiter), e posúe unha excentricidade orbital de 0,2433.

Recibiu oficialmente o seu nome actual en agosto do ano 2003, na mitoloxía grega, Ortosia era a deusa da prosperidade e era tamén unha das Horas. As Horas eran fillas de Zeus e Temis.

Ortosia pertence ó grupo de satélites Ananke, un grupo de lúas retrógradas irregulares que orbitan ó redor de Xúpiter a unha distancia media de entre 19,3 e 22,7 millóns de km, con inclinacións duns 150°

## Notas 
## Véxase tamén
### Outros artigos
* Aneis de Xúpiter
* Xúpiter
S/2003 J 16

'''''' é unha lúa irregular de movemento retrógrado do planeta Xúpiter. Foi descuberta por un equipo de astrónomos liderado por Brett J. Gladman no ano 2003.

 ten un diámetro duns 2 kms e orbita Xúpiter a unha distancia media duns 20,744 Gm en 610,362 días, cunha inclinación orbital de 151° respecto da eclíptica (149° respecto do ecuador de Xúpiter) e cunha excentricidade orbital de 0,3185. Esta lúa é o pertence ó grupo de satélites Ananke, un grupo de lúas irregulares retrógradas que orbitan Xúpiter a unha distancia media de entre 19,3 e 22,7 Gm, con inclinacións próximas ós 150°.

## Notas
## Véxase tamén
### Outros artigos
* Aneis de Xúpiter
* Xúpiter
A doutora Quinn

***A doutora Quinn*** (en ) é unha serie de televisión norteamericana.

Emitiuse, entre outras canles, na Televisión de Galicia, e foi premio TP de Ouro no ano 1994.
Galicia de noite

***Galicia de noite*** foi un programa da Televisión de Galicia presentado por Xerardo Rodríguez Rodríguez que se emitiu no ano 1986, consistía en actuacións musicais e entrevistas e faladoiros de actualidade, estaba inspirado noutro programa de radio de igual nome que tamén presentaba Xerardo Rodríguez en Radio Popular de Vigo.
Manide, Aranga, Aranga

**Manide** é un lugar da parroquia de Aranga no concello coruñés de Aranga na Comarca de Betanzos. O lugar esténdese, con igual topónimo, pola parroquia contigua de Verís no concello de Irixoa. A parte de Aranga tiña 7 habitantes no ano 2009 segundo datos do Instituto Nacional de Estadística, dos cales 3 eran homes e 4 mulleres.

## Lugares e parroquias 
### Lugares de Aranga 
### Parroquias de Aranga
Montemeá

Como topónimo **Montemeá** pode referirse a:

;En Galiza
***Montemeá**, lugar da parroquia de Aranga, no concello de Aranga;
***Montemeá**, lugar da parroquia de Parga, no concello de Guitiriz.

## Véxase tamén
### Outros artigos
Rafael González Iglesias

**Rafael González Iglesias**, nado na Coruña o 28 de febreiro de 1900 e finado en Madrid o 21 de maio de 1951, foi un empresario, aparellador e avogado galego, presidente do Atlético de Madrid entre 1931 e 1935.

## Traxectoria 
Trala dimisión de Luciano Urquijo, o 28 de novembro de 1931 celebráronse eleccións á presidencia do Atlético de Madrid, que nese momento xogaba en Segunda División e que afrontaba múltiples problemas. Foi elixido Rafael González Iglesias, que fixou como obxectivo o ascenso á Primeira División, o que se acadou en 1933/34. Tralo ascenso realizáronse tres fichaxes importantes, a dos internacionais Martín Marculeta, Lafuente e "Chacho". Outra xestión importante foron os acordos cos propietarios dos campos de fútbol Metropolitano e de Vallecas para rebaixar o prezo de alugueiro por xogar nos mesmos.

O 5 de xaneiro de 1935 presentou a dimisión, pero seguiu ligado ao mundo do fútbol, sendo vicepresidente da Federación Española, directivo da castelá e membro da Delegación Nacional de Deportes.

## Véxase tamén 
### Bibliografía 
* Necrolóxica no *ABC*, 23 de maio de 1951 .
Bérgamo

**Bérgamo** (***Bèrghem*** en lombardo - *Bergamo* en italiano) é unha cidade de Italia, capital da provincia do mesmo nome, na rexión da Lombardía, uns 40&nbsp;km ao nordeste de Milán. Ten 121.137 habitantes.

A cidade está dividida en dúas partes diferenciadas: *Città Alta (Sìta Ólta)*, o centro histórico cercado por unha muralla, e a *Città Bassa (Sìta Bàsa)*, a parte moderna.

## Historia
Bérgamo foi fundada co nome de Barra na época prerromana polos lígures ou polos etruscos. Os romanos conquistaron a cidade no século II a.C. e rebautizárona como *Bergomum*. Os habitantes de *Bergomum*, xunto co resto de habitantes da *Transpadania*, convertéronse en cidadáns romanos no ano 49 a.C..

miniatura|esquerda|200px|Bérgamo.

Trala caída do Imperio Romano, Bérgamo foi saqueada, até a chegada dos longobardos no 569, que instalaron un ducado. Ao seren destituídos os longobardos polos francos no 774, a cidade pasou a ser gobernada por unha serie de condes. En 1098 Bérgamo converteuse en comuna libre e despois dalgunhas guerras contra Brescia uniuse á Liga Lombarda contra o emperador Frederico I Barbarroxa. A partir do século XIII, no ámbito das das loitas entre güelfos e xibelinos, Bérgamo caeu baixo influencia dos vizcondes de Milán.

En 1428 Bérgamo pasou a formar parte da República de Venecia, cuxo dominio lle proporcionou paz e prosperidade. Os venecianos reconstruíron a cidade vella e erixiron fortes murallas defensivas. O dominio veneciano continuou até a era napoleónica, cando, despois da breve experiencia da República Bergamasca, da República Cisalpina e do Reino de Italia, coa Restauración, Bérgamo caeu baixo influencia austríaca no Reino Lombardo-Vêneto. Os austríacos foron os precursores da industrialización no territorio bergamasco, coa implantación de manufacturas téxtiles.

## Xeografía
Limita cos concellos de Azzano San Paolo, Curno, Gorle, Lallio, Mozzo, Orio al Serio, Paladina, Ponteranica, Seriate, Sorisole, Stezzano, Torre Boldone, Treviolo e Valbrembo.

### Clima
Segundo a clasificación climática de Köppen, Bérgamo ten un clima tipicamente temperado de medias latitudes (Cfa), chuvioso ou frecuentemente húmido en todas as estacións do ano e con veráns moi quentes.

As precipitacións concéntranse nos períodos comprendidos entre marzo e maio, cun leve descenso nos meses de verán, recuperándose no período entre outubro e novembro.

O inverno esténdese, xeralmente, de novembro a finais de marzo, e está caracterizado por un nivel pluviométrico moi baixo para os padróns italianos. Con base na media de referencia 1961-1990, a temperatura media do mes máis frío, que é xaneiro, é de 1,5 °C, e do mes máis quente, que é xullo, é de 22,4&nbsp;°C.

## Deporte
dereita|200px|miniatura|Estadio de Bergamo.

Bérgamo é sede da Atalanta, que xoga no Estadio Atleti Azzurri d'Italia.

## Notas 
## Véxase tamén 
### Outros artigos 
*Ducado de Bérgamo.
Betty Everett

**Betty Everett**, nada o 23 de novembro de 1939 en Greenwood, Mississippi e finada o 19 de agosto de 2001 en Beloit, Wisconsin, foi unha cantante e pianista de R&B afroamericana. A súa canción máis coñecida é "The Shoop Shoop Song (It's in His Kiss)."

## Discografía 
### Álbums 
* 1962: *Betty Everett & Ketty Lester* (con Ketty Lester)
* 1963: ''You're No Good* (reeditado en 1964 como *It's in His Kiss*)- Vee Jay
* 1964: *Delicious Together* (with Jerry Butler) - Vee Jay
* 1965: *The Very Best of Betty Everett* - Vee Jay
* 1968: *I Need You So* - UA/Sunset (material reeditado)
* 1969: *There'll Come a Time* - Uni
* 1970: *Betty Everett Starring
* 1974: *Love Rhymes* - Fantasy
* 1975: *Happy Endings* - Fantasy

### Recompilatorios 
* 1964: *The Very Best of Betty Everett*
* 1969: *Betty Everett and the Impressions* (coa banda The Impressions)
* 1993: *The Shoop Shoop Song*
* 1995: *The Fantasy Years*
* 1998: *Best of Betty Everett: Let It Be Me*
* 2000: ''The Shoop Shoop Song (It's in His Kiss)"

### Algúns *singles* 
* 1963: "The Prince of Players"
* 1963: "You're No Good" (US #51)
* 1964: "The Shoop Shoop Song (It's in His Kiss)" (US #6)
* 1964: "I Can't Hear You]]" (US #66)
* 1964: "Let It Be Me" (dueto canda Jerry Butler) (US #5)
* 1965: "Getting Mighty Crowded" (US #65)(UK #20)
* 1965: "Smile" (dueto canda Jerry Butler) (US #42)
* 1965: "Gonna Be Ready" (US Cashbox R&B #41)
* 1969: "There'll Come a Time" (US #26, US R&B #2)
* 1969: "I Can't Say No to You" (US #78, US R&B #29)
* 1969: "It's Been a Long Time" (US #96, US R&B #17)
* 1970: "Unlucky Girl" (US R&B #46)
* 1970: "I Got to Tell Somebody" (US #96, US R&B #22)
* 1971: "Ain't Nothing Gonna Change Me" (US R&B #32)
* 1973: "Danger" (US R&B #79)
* 1974: "Sweet Dan" (US R&B #38)
* 1980: "Hungry for You"
Sínkope

**Sínkope** é un grupo de rock español (rock rural) orixinario da comarca de La Serena, na provincia de Badaxoz, en Estremadura.

## Membros 
### Formación orixinal (1991) 
* Vito Íñiguez: voz
* Mario Santos: guitarra
* Jero: batería
* Pancho: baixo
* Juanillo: guitarra
* Guty: representante

### Formación actual 
* Vito Íñiguez: voz
* Juan Flores(chino): guitarra
* Manolo Peña: batería
* Miguel Álvarez: bajo
* Alberto David: guitarra

## Discografía 
* 1991. *La viña del señor*
* 1995. *Flujo de antropina*
* 2001. *El desenkanto del ruínseñor*
* 2003. *...y evoluciona el hombre (salvajes civilizados)*
* 2004. *Humo de contrabando*
* 2006. *Y, si quieres llorar te hago reír*
* 2007. *Esta noche se merece otra ronda*
* 2010. *Canciones repescás, retocás y arrejuntás y otras*
## Véxase tamén 
### Ligazóns externas 
* MySpace de Sínkope
The Crystals

**The Crystals** foi un grupo musical de voces femininas famoso nos anos sesenta nos Estados Unidos.

O grupo foi o primeiro do selo discográfico de Phil Spector, Philles Records.
O seu primeiro ghit foi a canción "There's No Other (Like My Baby)", que en 1962, sería o primeiro *single* en alcanzar o millón de copias. Igualmente exitosos foron os temas do mesmo ano "Uptown" e "He's A Rebel", que alcanzaría o número 1 e foi composto por Gene Pitney (para o cal Darlene Love foi a cantante principal).

A partir de 1964 comezou o declive e en 1966 o cuarteto disolveuse.

## Discografía 
### Álbums 
* 1962: *Twist Uptown*
* 1963: ''He's a Rebel* (US #131 - 9 das 12 faixas de *He's A Rebel* xa apareceran no *Twist Uptown*)

### Recompilatorios 
* 1963: *The Crystals Sing the Greatest Hits, Volume 1*
* 1992: *The Best of the Crystals''

### Singles 
#### Cantados por Barbara Alston 
* 1961: "There's No Other (Like My Baby)" (US #20)
* 1962: "Uptown" (US #13)
* 1962: "He Hit Me (And It Felt Like a Kiss)"

#### Cantados por Darlene Love 
* 1962: "He's a Rebel" (US #1, UK #19)
* 1963: "He's Sure the Boy I Love" (US #11)

#### Cantados por Dolores "LaLa" Brooks 
* 1963: "Da Doo Ron Ron (When He Walked Me Home)]] (US #3, UK #5 (#15 *1974 re-issue)*)
* 1963: "Then He Kissed Me" (US #6, UK #2)
* 1964: "I Wonder" (UK #36)
* 1964: "Little Boy" (US #92)
* 1964: "All Grown Up" (US #98)
Fermo

**Fermo** (en latín **Firmum Picenum**) é unha cidade e comuna das Marcas (Italia), previamente da provincia de Ascoli Piceno, e desde 2004, da súa propia provincia, da cal é capital. Ten unha área de 124,19&nbsp;km² e no 2009 tiña uns 37.869 habitantes.

Ten lindes cos concellos de: Altidona, Belmonte Piceno, Francavilla d'Ete, Grottazzolina, Lapedona, Magliano di Tenna, Massa Fermana, Mogliano (MC), Monte Urano, Montegiorgio, Monterubbiano, Ponzano di Fermo, Porto San Giorgio, Porto Sant'Elpidio, Rapagnano, Sant'Elpidio a Mare e Torre San Patrizio.

## Fraccións 
C. da Boara, Camera, Cantagallo, Capodarco, Cartiera di Tenna, Campiglione, Ete Palazzina, Faleriense, Gabbiano, Girola, Lido di Fermo, Madonnetta d'Ete, Marina Palmense, Moie, Molini Tenna, Montesecco, Parete, Pompeiana, Ponte Ete Vivo, Sacri Cuori, Salette, Salvano, San Biagio, San Lorenzo, San Marco, San Michele, San Tommaso, Santa Caterina, Torre di Palme, Villa San Claudio.

miniatura|esquerda|Vista da zona vella.

## Véxase tamén
Helike (lúa)

**Helike** (en grego antigo *Ελίκη*), ou Xúpiter XLV, é un satélite irregular retrógrado de Xúpiter. Foi descuberto por un equipo de astrónomos da Universidade de Hawai dirixidos por Scott S. Sheppard no 2003, e déuselle a designación provisional de ''''''.

Helike ten uns 4 quilómetros de diámetro, e orbita  Xúpiter a unha distancia media de 20,540 millóns de kms, tarda en facer unha órbita 601,402 días, ten unha inclinación de 155° con respecto á eclíptica (156° ao ecuador de Xúpiter), e posúe unha excentricidade de 0,1375.

Foi bautizado en marzo de 2005 como Helike, unha das ninfas que coidaron de Zeus (Xúpiter) durante a súa infancia, que a pasou na illa de Creta.

Helike pertence ó grupo de satélites Ananke, un grupo de lúas retrógradas irregulares que orbitan ó redor de Xúpiter a unha distancia media de entre 19,3 e 22,7 millóns de km, con inclinacións duns 150°

## Notas 
## Véxase tamén 
### Outros artigos 
* Aneis de Xúpiter.
* Xúpiter.
Another Gay Movie

***Another Gay Movie*** é unha película norteamericana dirixida por Todd Stephens estreada no ano 2006, que conta a historia de catro amigos gais que queren perder rapidamente a virxindade. Boa parte do filme é unha parodia de *American Pie*, onde hai catro homes heterosexuais co mesmo fin sexual.

Fíxoselle unha secuela estreada no 2008.

## Elenco 
* Michael Carbonaro como *Andy Wilson*
* Jonah Blechman como *Nico Hunter*
* Jonathan Chase como *Jarod*
* Mitch Morris como *Griff*
* Ashlie Atkinson como *Dawn Muffler*
* Scott Thompson como *Señor Wilson*
* Graham Norton como *Señor Puckov*
* Stephanie McVay como *Bonnie Hunter*
* Lypsinka como *Señora Wilson*
* James Getzlaff como *Beau*
* Angela Oh como *Tiki*
* Darryl Stephens como *Angel*
* Richard Hatch como *Richard Hatch*
* George Marcy como *Avó Muffler*
* Megan Saraceni como *Mini-Muff*
* Matthew Rush como *Ryder*

## Banda sonora 
# "Another Gay Sunshine Day" – Nancy Sinatra
# "I Know What Boys Like" – Amanda Lepore
# "Everything Makes Me Think About Sex" – Barcelona
# "Clap (See the Stars)" – The Myrmidons
# "Vamos a la Playa" – United States of Electronica
# "Dirty Boy" – IQU
# "Hot Stuff" – The Specimen
# "Fuego" – Naty Botero
# "All Over Your Face" – Cazwell
# "Pleasure Boy" – Seelenluft
# "This is Love" – Self
# "Peterbilt Angel" – Morel
# "Another Ray of Sunshine" – Nancy Sinatra
# "Let the Music Play" – Shannon
# "I Was Born This Way" – Craig C. featuring Jimmy Somerville
Sondrio

**Sondrio** (*Sundri* no dialecto valtellinés) é unha comuna italiana de 22.309 habitantes (2009), capital da provincia homónima na Lombardía. Ten unha superficie de 20&nbsp;km².

Ten lindes cos concellos de: Albosaggia, Caiolo, Castione Andevenno, Faedo Valtellino, Montagna in Valtellina, Spriana e Torre di Santa Maria.

## Véxase tamén
### Ligazóns externas
* Comune di Sondrio
A Reborica, Aranga, Aranga

**A Reborica** é un lugar da parroquia de Aranga no concello coruñés de Aranga na comarca de Betanzos. Tiña 51 habitantes no ano 2009 segundo datos do Instituto Nacional de Estadística, dos cales 27 eran homes e 24 mulleres.

## Lugares e parroquias
### Lugares de Aranga
### Parroquias de Aranga
José Antonio Corrales

[miniatura|280px|Unidade Veciñal nº 3, no [Barrio das Flores, A Coruña|Barrio das Flores, na Coruña.]]
**José Antonio Corrales Gutiérrez** nado en Madrid o 5 de novembro de 1921 e finado na mesma cidade o 25 de xullo de 2010 foi un arquitecto español.

## Traxectoria 
miniatura|Igrexa parroquial da Resurrección, no Barrio das Flores, na Coruña.
No ano 1948 obtivo o título de arquitecto pola Escola Técnica Superior de Arquitectura de Madrid. Vinculado ó denominado grupo de Madrid xunto a arquitectos como Alejandro de la Sota, Asís Cabrero e Francisco Javier Sáenz de Oiza. Sobriño do tamén arquitecto Luis Gutiérrez Soto. Académico da Real Academia de Belas Artes de San Fernando.

En 1952, xunto a Ramón Vázquez Molezún, fundou o estudio Corrales y Molezún, que se mantivo na súa localización orixinal ata a morte do arquitecto.

1961. Docente na Escuela Técnica Superior de Arquitectura de Madrid.

1981. Volta á docencia na Escuela Técnica Superior de Arquitectura de Madrid.

## Obras principais 
Ver Corrales y Molezún.

## Premios 
* Premio Nacional de Arquitectura, por "Una ermita en La Mancha" (1948).
* Medalla de Ouro da Arquitectura (CSCAE) (1992)
* Premio Nacional de Arquitectura (2001).
* Premio Antonio Camuñas de Arquitectura (2004)..

## Notas 
## Véxase tamén 
### Bibliografía 
* 

### Ligazóns externas 
* Biografía en epdlp.com.
* Biografía en SoloArquitectura.com.
Premio Antonio Camuñas de Arquitectura

O **Premio Antonio Camuñas de Arquitectura** é un galardón que concede a Fundación Antonio Camuñas dende 1985 co propósito de recoñecer o labor dun arquitecto español que, pola súa traxectoria profesional, obras e renovación introducida no campo da arquitectura, mereza o mencionado recoñecemento e gratitude. Por medio deste premio de carácter bienal, a fundación quere destacar e valorar a traxectoria profesional daqueles arquitectos de España cunha longa e destacada folla de servizos.

## Lista de galardoados 
*1985: Félix Candela
*1987: Julio Cano Lasso
*1989: Francisco Javier Sáenz de Oiza
*1991: Fernando Chueca Goitia
*1993: Alejandro de la Sota
*1995: Rafael de la Hoz Arderius
*1997: Miguel Fisac
*1999: Luis Peña Ganchegui
*2001: José Luis Picardo Castellón
*2002: Javier Carvajal Ferrer
*2004: José Antonio Corrales
*2006: Francesc Mitjans Miró

## Notas
## Véxase tamén
### Ligazóns externas
* Páxina web oficial
Medalla Alvar Aalto

O **Medalla Alvar Aalto ** estableceuse no 1967 polo Museo finlandés de Arquitectura e a Asociación Finlandesa de Arquitectos (SAFA), na honra de Alvar Aalto. Outórgase cada cinco anos como recoñecemento da contribución arquitectónica creativa do galardoado. A cerimonia celébrase no centro Alvar Aalto Symposium da cidade Jyväskylä, lugar de nacemento de Alvar Aalto.

## Lista de galardoados 
## Notas
Pazo de San Marcos

O **Pazo de San Marcos**, situado no centro da cidade de Lugo, na praza de San Marcos; é a actual sede da Deputación de Lugo. É un edificio que consta de dous andares, rodeados por xardíns. Conta tamén con salas de exposicións no seu interior.

## Historia 
O Pazo de San Marcos foi construído en 1866, sendo na súa orixe un hospital. Para a súa construción, foron mercadas unhas cortiñas e derrubada unha capela. Máis tarde sería convertido nun Instituto de Ensino Medio, para ser utilizado na actualidade como sede da Deputación de Lugo e como sala de exposicións.

## Descrición 
miniatura|Parte frontal.
Atópase situado dentro do recinto amurallado da cidade de Lugo. Ocupa case enteiramente unha das bandas da rúa San Marcos, a cal foi convertida nunha praza peonil, rematada en maio do 2011.
[miniatura|[Magnolio do xardín.]]
Trátase dun enorme edificio composto por de dous andares, sendo a súa base en forma de "E", cun corpo frontal simétrico e tres naves posteriores. Este estilo é moi característico da época na que se construíu. A súa parte traseira do Pazo da á Muralla, no que se coñece coma os "Xardíns da Deputación" Estes xardíns, privados dende sempre, comunicaban coa Praza de San Marcos e a Praza do Ferrol. Agora son parte da Ronda Interior, xunto coas rúas laterais. Na parte frontal do edificio aparecen os escudos dos antigos partidos xudiciais.

Dentro do mesmo atópase unha sala de exposicións, unha biblioteca e o salón de Actos, que era a antiga capela do hospital. Nela pódense ver baixorrelevos relacionados coa agricultura, industria, comercio e arte, ademais de novamente os escudos dos antigos partidos xudiciais e os nomes de fillos ilustres da cidade e a provincia.

## Notas 
## Véxase tamén 
### Ligazóns externas 
* Sala de Exposcións
* Galería con fotos do Pazo de San Marcos
Campobasso

**Campobasso** (Campuasce, pronunciado /kambəw'aʃ:ə/, no dialecto campobassano) é a cidade capital da rexión de Molise e da provincia homónima, en Italia. Nunha área de 55&nbsp;km² posúe unha poboación duns 50.995 habitantes (2010).

Ten lindes cos concellos de: Busso, Campodipietra, Castropignano, Ferrazzano, Matrice (CB), Mirabello Sannitico, Oratino, Ripalimosani, San Giovanni in Galdo e Vinchiaturo.

Campobasso, a 701 msnm, é a cuarta capital de provincia máis alta de Italia, tras Enna, Potenza e L'Aquila.

## Véxase tamén
Arteria braquial

A **arteria braquial** ou **arteria umeral** é unha arteria do membro superior. Áchase no compartimento anterior do brazo. Comeza no bordo inferior do músculo redondo maior, coma prolongación da arteria axilar, e termina na articulación do cóbado, onde se bifurca en arteria radial e arteria cubital.

Na zona proximal do brazo, a arteria braquial sitúase na superficie medial. Na zona distal do brazo, desprázase en sentido lateral, para adoptar unha posición a medio camiño entre o epicóndilo lateral e o medial do úmero. Cruza a articulación do cóbado polo lado anterior, onde se sitúa inmediatamente por dentro do tendón do bíceps braquial.

## Pólas 
Van destinadas a abastecer os músculos do brazo. As pólas máis importantes son:
* Arteria braquial fonda
* Dúas arterias cubitais, que se distribúen polo cóbado, formando un plexo vascular.
* Arterias nutricias do úmero
Orella de mar

miniatura|250px|Sashimi de orella de mar
miniatura|250px|Fotografías en branco e negro da cuncha das orellas de mar
miniatura|250px|Orellas de mar presas ás pedras
miniatura|250px|*Haliotis corrugata*
miniatura|250px|*Haliotis sorenseni*
miniatura|250px|*Haliotis tuberculata*

A **orella de mar** ou **peneira**, *Haliotis*, é un molusco gasterópodo, o único na familia **Haliotidae**. A súa carne é un prato moi apreciado na Asia.

## Especies 
* *Haliotis australis*
* *Haliotis ancile*
* *Haliotis aquatilis*
* *Haliotis asinina*
* *Haliotis assimilis*
* *Haliotis barbouri* 
* *Haliotis brazieri* 
* *Haliotis clathrata* 
* *Haliotis coccoradiata*
* *Haliotis conicopora*
* *Haliotis corrugata*
* *Haliotis cracherodii*
* *Haliotis crebrisculpta*
* *Haliotis cyclobates*
* *Haliotis dalli*
* *Haliotis discus*
* *Haliotis dissona* 
* *Haliotis diversicolor*
* *Haliotis diversicolor supertexta*
* *Haliotis dohrniana*
* *Haliotis elegans*
* *Haliotis emmae*
* *Haliotis ethologus*
* *Haliotis exigua* 
* *Haliotis fatui* 
* *Haliotis fulgens*
* *Haliotis gigantea*
* *Haliotis glabra*
* *Haliotis hargravesi*
* *Haliotis howensis*
* *Haliotis iris*
* *Haliotis jacnensis*
* *Haliotis kamschatkana*
* *Haliotis kamtschatkana assimilis*
* *Haliotis kamtschatkana kamtschatkana* 
* *Haliotis laevigata*
* *Haliotis madaka* 
* *Haliotis mariae* 
* *Haliotis melculus*
* *Haliotis midae*
* *Haliotis multiperforata*
* *Haliotis ovina*
* *Haliotis parva*
* *Haliotis patamakanthini* 
* *Haliotis planata*
* *Haliotis pourtalesii*
* *Haliotis pulcherrima*
* *Haliotis pustulata* 
* *Haliotis queketti*
* *Haliotis roberti* 
* *Haliotis roei*
* *Haliotis rosacea*
* *Haliotis rubiginosa* 
* *Haliotis rubra*
* *Haliotis rufescens*
* *Haliotis rugosa*
* *Haliotis scalaris*
* *Haliotis semiplicata*
* *Haliotis sorenseni*
* *Haliotis spadicea*
* *Haliotis speciosa*
* *Haliotis squamata*
* *Haliotis squamosa*
* *Haliotis thailandis*
* *Haliotis tuberculata*
* *Haliotis unilateralis*
* *Haliotis varia*
* *Haliotis venusta*
* *Haliotis virginea*
* *Haliotis walallensis*
Ponte Aranga, Aranga, Aranga

**Ponte Aranga** é un lugar da parroquia de Aranga no concello coruñés de Aranga na comarca de Betanzos. Segundo o Instituto Nacional de Estadística en 2009 tiña nove habitantes (cinco homes e catro mulleres).

É a capital do concello.

## Lugares e parroquias 
### Lugares de Aranga 
### Parroquias de Aranga
Seoane, Aranga, Aranga

**Seoane** é un lugar da parroquia de Aranga no concello coruñés de Aranga na comarca de Betanzos. Tiña 35 habitantes no ano 2009 segundo datos do Instituto Nacional de Estadística, dos cales 17 eran homes e 18 mulleres.

## Toponimia 
O topónimo deriva do latín , San Xoán.

## Lugares e parroquias 
### Lugares de Aranga 
### Parroquias de Aranga 
## Notas
Estadio de Mendizorrotza

O **Estadio de Mendizorrotza** (ou *Mendizorroza* en castelán) é un estadio de fútbol, situado na cidade vasca de Vitoria, Áraba. O seu equipo titular é o Deportivo Alavés. Foi inaugurado o 27 de abril de 1924 e actualmente ten unha capacidade para 19.840 espectadores e unhas dimensións de 105x67 metros.

Está situado no Paseo Cervantes, no barrio de Mendizorrotza, á beira das piscinas municipais e da Fundación Estadio. O estadio sufriu varias remodelacións, sendo a última e máis importante na tempada 1998/99 tras o terceiro ascenso do Alavés a Primeira División.

## Notas 
## Véxase tamén 
* Deportivo Alavés
### Ligazóns externas 
* Sitio web do Alavés
Vilaúxe

O topónimo **Vilaúxe** pode referirse a:

;En Galiza
***Vilaúxe** parroquia do concello de Chantada;
***Vilaúxe** lugar da parroquia de Aranga, no concello de Aranga.

## Véxase tamén
### Outros artigos
***Vilouxe** lugar da parroquia de Cerreda, no concello de Nogueira de Ramuín.
LosDelGás

**LosDelGás** é un grupo de rock español, formado en 2003.

## Membros 
* Gorka Aginagalde: voz
* Sergio Callejo: guitarra
* Ritxi Salaberría: baixo
* L.M. Moreno: "El Pirata": teclado, voz
* Javier Area: batería

## Discografía 
## Ligazóns externas 
* Páxina web oficial 
* MySpace oficial
Laura Ponte Martínez

**Laura Ponte Martínez**, nada en Vigo o 9 de xuño de 1973, é unha top model galega. Durante anos foi considerada unha das modelos máis importantes de España e do mundo. Mide 1,77 m, e ten unhas medidas de 89-60-89.

## Traxectoria 
Foi descuberta con 19 anos mentres estudaba Ciencias Políticas en Londres, e pouco despois gañou o prestixioso premio *Look of the year* organizado pola axencia Elite, o que supuxo o inicio dunha exitosa carreira, na que chegou a traballar para deseñadores como Valentino, Ralph Lauren, Hugo Boss ou Christian Lacroix e a colaborar con fotógrafos como Steven Meisel, Richard Avedon ou Mario Testino.

En 1996 era a terceira modelo mellor pagada do mundo segundo un estudo da revista ''Harper's Bazaar* e desde 1998 ostentou o cargo de "Embaixadora da moda galega*.

Tras abandonar as pasarelas seguiu relacionada co mundo da moda, sendo a imaxe de marcas como Amichi e Cortefiel e colaborando con algunha das revistas de moda máis importantes do sector en España como *Telva* ou *Elle*.

En setembro de 2004 casou con Luis Beltrán Ataúlfo Gómez-Acebo Borbón, fillo da infanta Pilar de Borbón e sobriño do rei Xoán Carlos I, converténdose desde entón en habitual das revistas da prensa rosa. O matrimonio divorciouse en 2011.

## Notas
Steven Holl

miniatura|Simmons Hall do MIT.
miniatura|Kiasma, Helsinqui, 1993-1998.

**Steven Holl**, nado en Bremerton (Washington) o 9 de decembro de 1947, é un arquitecto estadounidense.

## Traxectoria 
Obtivo o título de arquitecto pola Universidade de Washington no ano 1971. Realizou estudos de Arquitectura en Roma que completou cun curso de post-grao na Architectural Association de Londres en 1976. Despois de comezar a súa carreira en California, estableceu o seu propio estudio, Steven Holl Architects, na cidade de Nova York en 1976.

## Obras 
* Ampliación do Museo de Arte Nelson-Atkins en Kansas, Missouri.
* Escola de Arte e Historia da Arte, Universidade de Iowa.
* Kiasma, Museo de Arte Contemporánea, Helsinqui (1993–1998).
* Linked Hybrid, Pequín (2009).

## Premios 
* 1998, Premio Alvar Aalto. 
* 2004, Medalla Harleston Parker polo edificio Simmons Hall do MIT.

## Notas 
## Véxase tamén 
### Ligazóns externas 
* Páxina web oficial .
Made in Japan

***Made in Japan*** pode referirse a:
## Música
*O disco ***Made in Japan*** do grupo Deep Purple.
*O disco ***Made in Japan*** do grupo Siniestro Total.
Segundo Grandío

**Segundo Grandío** é un músico e produtor galego coñecido por ser o baixista da banda viguesa Siniestro Total entre os anos 1988 e 2001. En 1999 creou os estudios Casa de Tolos situados en Mañufe, Gondomar e no ano 2003 fundou o selo PAI Música. En 2018 Grandío lanzou unha plataforma de *streaming* de concertos en vivo e documentáis musicais chamada Tolemias TV.

## Biografía 
Segundo ingresou en Siniestro Total en 1988 para ocupar o lugar deixado por Alberto Torrado e a súa primeira aparición nun traballo da banda foi no álbum *En beneficio de todos*, aparecido ese mesmo ano. Participou nos discos de estudio *Made in Japan*, *Policlínico miserable* e *La historia del blues*, así como nos directos *Ante todo mucha calma* e *Cultura Popular*. No 2001 deixou o grupo sendo substituído por Óscar Avendaño. Entre os temas compostos por Grandío durante eses anos destacan "Camino de la cama", "Y yo me callo" e "Respeten nuestro dolor", editados todos coma sinxelos.

No ano 1999 fundou os estudios de gravación Casa de Tolos en Mañufe, Gondomar, polos que pasaron artistas como Jabón Blue, A Roda, Fuxan os Ventos, Berrogüetto, María do Ceo, Milladoiro, Os Diplomáticos de Monte Alto, Malvela, Uxía ou Ruxe Ruxe entre outros. Na actualidade o estudio tamén se dedica a facer traballos de vídeo, de deseño gráfico e de webs.

No mes de febreiro do 2003 Grandío iniciou a produtora PAI ("*Producciones Audiovisuales Ingleniosas*"), tamén con sede en Mañufe, co obxectivo de dar cobertura músicos que non poden acceder ás canles convencionais da industria musical. O selo conta con cinco subdivisións dedicado cada un a xéneros distintos (tradicional, rock e pop, blues e jazz, solistas e varios).

## Véxase tamén 
### Ligazóns externas 
* Páxina persoal
* Páxina dos estudios Casa de Tolos
* Páxina do selo PAI Música
*Páxina da plataforma de streaming Tolemias TV
Alberte Permuy

**Alberte Permuy Martínez**, nado en Fene o 8 de xullo de 1955, é un deseñador gráfico galego.

Formouse como deseñador en Barcelona, e dende 1983 traballa nesa profesión en Santiago de Compostela. Entre as súas obras destaca Xubi, a mascota do Xacobeo dende 2010 ou identidades corporativas para a Xunta de Galicia, o concello de Santiago, entre outros. A súa obra expúxose en colectivas de deseño gráfico en Lisboa, Atenas, Xangai, Beixín, o MARCO de Vigo ou o Raíña Sofía madrileño.

## Deseños 
## Notas 
## Véxase tamén 
### Ligazóns externas 
*
El hombre medicina

"**El hombre medicina**" é unha canción da banda viguesa Siniestro Total, aparecida en 1993 como primeiro sinxelo do seu décimo álbum *Made in Japan*, lanzado polo selo BMG-Ariola. O tema conta cun videoclip dirixido polo xornalista e director vasco Mikel Clemente.

## Listaxe de cancións 
# "El hombre medicina"
Moita Leria

**Moita Leria**, orixinariamente chamado **Verbatin**, é un grupo de rock da zona de Noia que deu o seu primeiro concerto no 2006.

O Xabarín Club ten o videoclip "1994", que é obra deste grupo.

## Notas
Premio COAG de Arquitectura

O **Premio COAG de Arquitectura** é un galardón que concede o Colexio Oficial de Arquitectos de Galicia a proxectos arquitectónicos construídos en Galicia. Contempla varias categorías que foron variando nas diferentes edicións.

## Proxectos premiados 

## Notas 
## Véxase tamén 
### Ligazóns externas 
* Colexio Oficial de Arquitectos de Galicia, premios.
* Arquitectura de Galicia Clasificación de todos os premios da Arquitectura de Galicia
Dust (álbum de Screaming Trees)

***Dust*** é o sétimo e último álbum da banda estadounidense de grunge Screaming Trees, publicado o 25 de xuño de 1996 a través do selo Epic Records.

A revista *Kerrang!* seleccionou *Dust* como o mellor álbum do 1996 nos seus premios anuais. A xira tras *Dust* durou case dous anos, até que logo se desfixo o grupo polo 2000.

## Lista de cancións 
Todas as cancións escritas por Gary Lee Conner/Van Conner/Mark Lanegan agás as indicadas.

## Créditos 
### Persoal 
* Gary Lee Conner - Guitarra acústica, eléctrica, voces e sitar.
* Van Conner - Baixo, voces e guitarra.
* Mark Lanegan - Voz principal e guitarra.
* Barrett Martin - Percusión, violoncello, batería, conga, harmonio, táboa e djembe.

### Persoal adicional 
* George Drakoulias - Percusión e produtor
* Chris Goss - Voces
* Brian Jenkins - Voces
* Mike McCready - Guitarra
* Jeff Nolan - Guitarra
* Benmont Tench - Órgano, piano eléctrico, mellotron e piano.

## Notas
Zeke

**Zeke** é unha banda de punk/hardcore de Seattle, nos Estados Unidos. Son coñecidos por un son enerxético, guitarras pesadísimas para o estilo, todo iso mesturado con toques de stoner rock e blues-rock, sendo compoarados moitas veces con Motörhead.

A banda publicou o seu primeiro sinxelo, chamado "West Seattle Acid Party", apareceu en 1993. Despois fixeron varios álbums coa gravadora independente Scooch Pooch Records, e logo asinaron co selo Epitaph Records en 1998, o que leva a banda a ser coñecida na escena *underground*. Actualmente están no selo Relapse Records.

## Discografía 
* *Super Sound Racing* (1995)
* *Flat Tracker* (1996)
* *Pig* (*Ao Vivo*, 1997)
* *Kicked In The Teeth* (1998)
* *Dirty Sanchez* (2000)
* *Death Alley* (2001)
* *Live And Uncensoured* (2003)
* ''Till The Livin' End* (2004)
* *Ace* (en breve)
* *Super Sound Racing* (IFA, 1994) (Scooch Pooch (reedición), 1995)
* *Flat Tracker* (Relapse, 1996)
* *PIG* (álbum en directo, 1997)
* *Kicked in the Teeth* (Epitaph, 1998)
* *True Crime* (Dropkick, 1999)
* *Pinstriping Dutchman's Coffina: Von Dutch Tribute* (1999)
* *Dirty Sanchez* (Epitaph, 2000)
* *Death Alley* (Aces and Eights, 2001)
* *Live and Uncensored* (álbum en directo, 2003)
* *Til the Livin' End* (Relapse, 2004)
* *Split 7" con Disfear* (Relapse, 2004)
* *Split CD & 10" con Peter Pan Speedrock* (Bitzcore, 2005)
* *Kings of the Highway* (Relapse, 2007)

:**DVD**
* *Dead Teenager'' (2003)

## Véxase tamén 
### Ligazóns externas 
* Páxina oficial  
* myspace.com/zeke - no myspace
Arteria braquial fonda

A **arteria braquial fonda** ou **arteria umeral fonda** é unha arteria do membro superior humano. É a maior rama da arteria braquial.

## Características 
Diríxese ao compartimento posterior do brazo. Entra no compartimento xunto co nervio radial a través do espazo triangular, que está formado polo corpo do úmero, o bordo inferior do músculo redondo maior e o bordo lateral da porción longa do tríceps braquial. A continuación sitúase na canle radial, por debaixo do tríceps.

As ramas da arteria umeral fonda irrigan os músculos próximos e se anastomosan coa arteria circunflexa umeral posterior. A arteria termina a nivel do cóbado, onde dá lugar a dúas ramas que forman un plexo vascular en torno ao cóbado.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Vea braquial

As **veas braquiais** son dúas veas do brazo humano. Sitúanse a ambos lados da arteria braquial, e reciben veas diversas do brazo, que acompañan ás ramas colaterais da arteria braquial.

Baleiran o seu contido na vea axilar.
Músculo flexor ulnar do carpo

O **flexor ulnar do carpo**, **flexor cubital do carpo** ou **músculo cubital anterior** é un músculo do membro superior humano, situado no compartimento anterior do antebrazo.

## Orixe e insercións 
A orixe do músculo localízase no epicóndilo medial do úmero, e no olécranon e bordo posterior do cúbito. A inserción caudal áchase no óso pisiforme do carpo. Dende este óso, ancórase ao carpo a través dos ligamentos pisiganchudo e pisimetacarpiano, que se insiren no óso ganchudo e na base do V metacarpiano.

## Función 
Flexiona e aduce a articulación do pulso.

## Innervación 
É innervado polo nervio cubital, que recibe achegas de C7, C8 e T1.

## Vascularización 
É vascularizado pola arteria cubital.
Termas romanas de Lugo

As **termas romanas de Lugo** son os restos do antigo balneario romano situado á beira do río Miño, preto da antiga ponte romana. Estas termas romanas foron declaradas Monumento Histórico-Artístico en 1931, e agora forman parte das instalacións do Hotel Balneario de Lugo. A construción destes baños é contemporánea á fundación da cidade, ao redor do ano 15 a.C.. O recinto mellor conservado das instalacións é o *apodycterium*, o vestiario.

## Descrición 
A instalación de termas e balneario era esencial dentro da Roma antiga, polo que se abriron ao tempo que se fundaba Lucus Augusti. Recibían auga dun manancial termal con propiedades mineromedicinais,  con augas sulfurado-sódicas e carbonatadas que abrollan a 43,8 °C. Estas augas son explotadas aínda hoxe dentro do Hotel Balneario de Lugo.

O *apodycterium* é a área mellor conservada. Este lugar para espirse consiste nunha gran sala con pavimento de *opus signinum*, material de uso común composto de rebo de tella e ladrillo con cal. Ao fondo da sala hai dúas portas en arcos que dan paso a diversas estancias, incluída unha parede composta de dezaoito furnas que se usaban a modo de armario para gardar a vestimenta e os obxectos persoais.

Outra das zonas visitables é a antiga sala de baños, con forma abovedada. Había tres áreas diferenciadas: o *frigidarium*, para baños fríos; o *tepidarium*, para baños mornos, e o *caldarium*, para baños quentes. En épocas posteriores esta sala foi convertida en capela cristiá.

## Notas 
## Véxase tamén 
### Bibliografía
* e  (1997): "Las termas romanas de Lugo", en : *Termalismo antiguo. Actas I Congreso Peninsular*. ISBN 9788436236033
* e  (2000): "Un nuevo espacio en las termas de Lugo", en Fernández Ochoa, C. e García Entero, V.: *II Coloquio Internacional de Arqueología en Gijón. Termas romanas en el Occidente del Imperio*. Concello de Xixón. ISBN 9788489880379

### Outros artigos 
* Termas romanas
* Balnearios de Galicia

### Ligazóns externas 
* As Termas na páxina web do Hotel Balneario de Lugo
* "Termas Romanas" Turgalicia
Músculo palmar longo

O **músculo palmar longo** é un músculo do membro superior humano. Está situado no compartimento anterior do antebrazo, situado entre o músculo flexor ulnar do carpo e o músculo flexor radial do carpo. Posúe un tendón longo, que se estende ata a man.

## Insercións 
A súa orixe localízase no epicóndilo medial do úmero. A súa inserción final áchase na aponeurose palmar da man.

## Función 
Flexiona o pulso.

## Innervación 
É innervado polo nervio mediano.
Centro de Interpretación da Muralla

O **Centro de Interpretación da Muralla** é un museo adicado ao estudo e promoción da Muralla Romana de Lugo, situado na Praza do Campo da mesma cidade, moi preto da Catedral. Trátase dun edificio restaurado entre medianeiras de andar baixo, dous andares e baixo cuberta, cuxas orixes de se remontan a comezos do século XVIII.

## Descrición 
Na planta baixa atópase o centro de recepción do museo. No primeiro andar o tema fundamental é a propia edificación da muralla romana, explicándose o seu proceso construtivo e a súa influencia no desenvolvemento urbanístico da cidade. Todo isto explicado por medio de paneis interactivos, mesas táctiles etc.

No seguinte andar trátanse os cambios que sufriu a muralla ao longo do tempo e as razóns que os motivaron. Fálase dos cambios da muralla dende a Idade Media até os nosos días. Tamén se atopa información sobre o seu nomeamento como Patrimonio Mundial e a súa conservación.

## Véxase tamén 
### Outros artigos 
* Lugo
* Muralla de Lugo

### Ligazóns externas 
* Sitio web en Lugo Turismo 
* Centro de Interpretación da Muralla, en Museo de Lugo
Casa dos Mosaicos

A **Casa dos Mosaicos** é unha antiga domus romana e actual museo situado no centro da cidade de Lugo, en Galicia, onde se poden visitar restos da antiga casa, como os mosaicos ou pinturas murais.

## Descrición 
A Casa dos Mosaicos está situada na rúa Doutor Castro, coñecida popularmente como rúa das Docerías, pegada á Praza Maior. A casa na que se atoparon os mosaicos, e onde están expostos, foi unha casa grande que, segundo os restos achados, foi construída entre os séculos I e II. Dentro da casa pódense atopar antigos mosaicos decorativos, pinturas murais decorativas, bases de columnas e os restos do *hypocaustum* o cal aseguraba a calefacción da casa. Dentro realízase ademais unha montaxe audiovisual que reproduce o que foi a vida nesa casa.
## Véxase tamén 
### Outros artigos 
* Arquitectura romana en Galicia
* Lucus Augusti

### Ligazóns externas 
* Casa dos Mosaicos na páxina do concello de Lugo
* Casa dos Mosaicos na páxina de Turismo de Galicia
Músculo flexor radial do carpo

O **músculo flexor radial do carpo** é un músculo do membro superior humano situado no compartimento anterior do antebrazo. Sitúase por fóra do músculo palmar longo. Ten un tendón longo que se estende ata a man.

## Orixe e insercións 
A súa orixe atopámola no epicóndilo medial do úmero, mentres que as insercións caudais áchanse na base do II e III metacarpianos.

## Función 
Flexiona e abduce o pulso.

## Innervación 
É innervado polo nervio mediano.

## Vascularización 
Está vascularizado pola arteria radial.
Centro Arqueolóxico San Roque

O **Centro Arqueolóxico San Roque** é un museo situado na cidade de Lugo, que amosa *in situ* os restos dunha necrópole da antiga Roma.

## Descrición 
O Centro Arqueolóxico atópase situado na rúa Emilia Pardo Bazán, preto da Muralla Romana e da Capela de San Roque. Nel pódense contemplar in situ restos dun antigo cemiterio romano utilizado entre os séculos I e V. No centro pode atopar, ademais da necrópole, restos dun forno adicado á produción de cerámica, e unha piscina de carácter ritual, relacionado con cultos orientais.

## Véxase tamén 
### Outros artigos 
* Lugo

### Ligazóns externas 
* O Centro Arqueolóxico San Roque en Lugo Turismo
Sala de Exposicións Porta Miñá

O **Sala de Exposicións Porta Miñá** é un museo situado en Lugo, Galicia, que acolle unha mostra de restos arqueolóxicos da época romanos atopados na cidade.

## Descrición 
A sala Porta Miñá atópase fronte á porta da Muralla da que recibe o seu nome. Nese lugar comezaba o "decumanus máximo" da cidade, ata onde chegaba a vía XIX procedente de Bracara Augusta. A sala acolle unha exposición con restos de catro épocas do Lugo romano: a conquista, o esplendor, a fortificación e o ocaso.

## Véxase tamén 
### Outros artigos 
* Lugo

### Ligazóns externas 
* A Sala de Exposicións Porta Miñá na web do Concello de Lugo.
Museo Diocesano e Catedralicio de Lugo

O **Museo Diocesano e Catedralicio de Lugo** é un museo situado en Lugo, que acolle pezas de distinto interese, sobre todo de carácter relixioso.

## Descrición 
[miniatura|esquerda|[Réplica do Crismón de Quiroga, do s. V, procedente da igrexa de Santa María da Ermida (Quiroga, Lugo), exposto no Museo Diocesiano e Catedralicio de Lugo.]]
miniatura|Cancela de Saamasas
O museo Diocesano atópase dentro da Catedral de Lugo. Foi fundado en 1918 por Alfredo Lorenzo López. Accédese ao mesmo a través do claustro proxectado por Frei Gabriel das Casas e executado por Fernando de Casas Novoa entre 1708 e 1714. O museo está formado polo claustro, o triforio da catedral e outras dependencias próximas. No museo expóñense máis de dúas mil pezas de diverso carácter e interese, a máis importante das cales, e máis coñecida, é o Crismón de Quiroga de comezos do século V.

Despois de tres anos de reformas, reabriu en 2017.

## Notas 
## Véxase tamén 
### Outros artigos 
* Lugo
* Catedral de Lugo

### Ligazóns externas 
* Museo Diocesano Catedralicio de Lugo
* Museos de Galicia
Säckpipa

miniatura|Modelo moderno de *säckpipa*, feito por Alban Faust. Punteiros en A e G, tres bordóns e un fol.
**Säckpipa** é unha gaita típica de Suecia, practicamente extinta a mediados do século 20. A inicios de 1980, iniciouse un grande esforzo para a súa rehabilitación, chegando hoxe a unha versión de säckpipa baseada en exemplares atopados na rexión de Dalarna, onde o instrumento perdurou por máis tempo. A tradición musical da säckpipa é relativamente descoñecida á maior parte dos suecos. Pinturas sacras medievais atopadas en igrexas ao longo de Suecia indican que a gaita era alí un instrumento popular dende finais do século XIV, a pesar de que os intrumentos alí figurados non sexan necesariamente a säckpipa que agora coñecemos, cando non foron creacións imaxinativas dos artistas da época. Säckpipa quere dicir en sueco, literalmente, "gaita de saco", e pode ser usado por falantes para designar calquera modelo de gaita.